stanford-oval/wikipedia huggingface dataset:
Sakari Salminen (koripalloilija)
Pelaajaura

Turun NMKY:n kasvatti Salminen pelasi A-nuorten maaotteluita 21 kappaletta 2,4 pisteen ottelukohtaisella keskiarvolla. Hän nousi vuonna 2004 kasvattajaseuransa divisioonatasolla pelanneeseen edustusjoukkueeseen, ja kuului kaudella 2005–2006 pääsarjajoukkue Aura Basketin pelaajarinkiin. Salminen pelasi Aura Basketissa noin 11 minuuttia ottelua kohden 2,8 pisteen ja 1,5 levypallon keskiarvoilla. Keväällä 2006 Salminen siirtyi Kouvoihin 1+1-vuotisella sopimuksella. Hän suoritti kauden aikana varusmiespalveluksensa ja pelasi joukkueessa vain vähän. Seuraavat kaksi kautta Salminen pelasi varsinaissuomalaisissa divisioonajoukkueissa.
Kauden 2009–2010 Salminen pelasi Korisliigaa Salon Vilppaassa 2,5 pisteen ja 1,5 levypallon keskiarvoilla. Seuraavat neljä kautta Salminen pelasi divisioonatasolla. Kauden 2012–2013 hän edusti I-divisioona B:ssä pelannutta Turun NMKY:tä. Hänet valittiin kauden päätteeksi I-divisioona B:n kauden parhaaksi pelaajaksi. Syksyllä 2013 Salminen siirtyi 1+1-vuotisella sopimuksella samalla sarjatasolla pelanneeseen Ura Basketiin.
Kesällä 2014 Salminen palasi Korisliigaan, kun hän teki yksivuotisen pelaajasopimuksen Salon Vilppaan kanssa. Lokakuussa hän teki Korisliigan yhden ottelun piste-ennätyksensä, 15, Kauhajoen Karhua vastaan.
Saavutukset

I-divisioona B:n paras pelaaja 2013
Rämyönjärvi

| Rämyönjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°15′48″N, 25°19′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  ei laskuojaa 
Järvinumero:  14.221.1.002
Mittaustietoja
Pinnankorkeus:  123,9 m  
Pituus:  390 m  
Leveys:  140 m  
Rantaviiva:  0,964 km  
Pinta-ala:  2,538 ha  
Saaria:  ei saaria 
 fiRämyönjärvi 
Rämyönjärvi Iso Rämyönjärvi on Päijät-Hämeessä Padasjoella Sallanmäen kylän lähellä sijaitseva järvi.
Maantietoa

Järven pinta-ala on 2,5 hehtaaria, se on 400 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 123,9 metriä mpy.
Saksin Sveitsi

Auringonlasku Saksin Sveitsissä.
Lilienstein syysiltana Saksin Sveitsissä
Saksin Sveitsi (saks. Sächsische Schweiz) on hiekkakivivuoristo Saksin osavaltion kaakkoisosassa Saksassa. Se sijaitsee Elben varrella lähellä Dresdeniä ja jatkuu Tšekin puolelle Böömin Sveitsinä. Saksin Sveitsin korkein huippu on 562 metrin korkeuteen yltävä Große Zschirnstein. Luonnonmuodostumien ohella alueen suurimpia nähtävyyksiä on Königsteinin linnoitus, yksi Euroopan suurimmista vuorilinnoituksista.
Kansallispuisto

Saksin Sveitsin kansallispuisto (saks. Nationalpark Sächsische Schweiz) muodostettiin vuoden 1990 syyskuussa. Se on pinta-alaltaan 93,5 neliökilometrin suuruinen.
Aiheesta muualla

Saksin Sveitsin matkailusivusto (saksaksi) (englanniksi) (tšekiksi)
Saksin Sveitsin kansallispuisto
Kuvia tai muita tiedostoja aiheesta Saksin Sveitsi Wikimedia Commonsissa
Essungan kunta

| Essungan kunta |
| --- | --- |
 vaakuna

Valtio:   Ruotsi
Lääni:  Länsi-Götanmaan lääni
Maakunta:  Länsi-Götanmaa
Keskustaajama:  Nossebro
Kuntakoodi:  1445
Pinta-ala  ():  
 – Maa:  234,58 km²
Väkiluku (31.12.2020)  ():  5 687
 – Väestötiheys:  24,2 as./km²
 
 www.essunga.se 
Infobox OKVirheellinen NIMI-arvo: 
Essungan kunnan alueella sijainneet pitäjät.
Nossebron keskustaa.
Nossebron kirkko.
Främmestadin kirkko.
Essungan kunta (ruots. Essunga kommun) on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan. Kunnan keskustaajama on Nossebro.
Kunnan maapinta-ala on 234,58 neliökilometriä (1.1.2016) ja asukasluku 5 687 henkeä (31.12.2020).
Vuonna 2007 kunnassa oli 112,86 km² peltoa, joten saman ajankohdan maapinta-alaan vertaamalla saadaan peltojen osuudeksi 47,9 prosenttia kunnan maapinta-alasta.
Kuntajaon kehitys

Vuoden 1952 kuntauudistuksessa muodostettiin Essungan maalaiskunta yhdistämällä aiemmat maalaiskunnat Barne-Åsaka, Bäreberg, Essunga, Främmestad, Fåglum, Kyrkås, Lekåsa ja Malma. Vuonna 1971 Essungan maalaiskunta muutettiin Essungan kunnaksi. Vuonna 1974 se liitettiin Varan kuntaan, mutta erotettiin takaisin omaksi kunnakseen jo vuonna 1983. Tuolloin uusi Essungan kunta sai samat rajat lukuun ottamatta Tumlebergin yhdyskuntaa, joka kuuluu nykyään kokonaan Varan kuntaan. Ennen vuotta 1974 kuntaraja kulki Tumlebergin poikki.
Kunnan keskustaajama Nossebro oli taajaväkinen yhdyskunta 1918–1963.
Väestönkehitys

| Essungan kunnan väestönkehitys 1950–2010 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 6 644 | 6 644 |
| 1955 | 1955 |    | 6 623 | 6 623 |
| 1960 | 1960 |    | 6 321 | 6 321 |
| 1965 | 1965 |    | 6 054 | 6 054 |
| 1970 | 1970 |    | 5 784 | 5 784 |
| 1975 | 1975 |    | 5 710 | 5 710 |
| 1980 | 1980 |    | 6 061 | 6 061 |
| 1985 | 1985 |    | 5 850 | 5 850 |
| 1990 | 1990 |    | 6 029 | 6 029 |
| 1995 | 1995 |    | 6 005 | 6 005 |
| 2000 | 2000 |    | 5 835 | 5 835 |
| 2005 | 2005 |    | 5 717 | 5 717 |
| 2010 | 2010 |    | 5 564 | 5 564 |
| 2015 | 2015 |    | 5 590 | 5 590 |
| 2020 | 2020 |    | 5 687 | 5 687 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 437 | 7,8 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 87 | 1,6 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 321 | 5,7 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 4 745 | 84,9 |
Hieman vanhempien vuoden 2009 lopun tietojen mukaan kunnassa asui 84 Suomessa syntynyttä, mikä vastasi 1,5 prosenttia kunnan väestöstä. Vielä vanhempien vuoden 1984 lopun tietojen mukaan 4,2 prosenttia kunnan asukkaista oli ulkomailla syntyneitä. Tuolloin kunnassa asui 82 Suomessa syntynyttä, mikä vastasi 1,4 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 174 825 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 91 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 19,8 %
18–64-vuotiaat: 58,0 %
65 vuotta täyttäneet: 22,2 %
Elinkeinot

Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
| Elinkeino | Elinkeino | Työpaikat (%) | Työlliset (%) |
| --- | --- | --- | --- |
|   | alkutuotanto | 8,0 | 6,1 |
|   | jalostus | 36,8 | 33,1 |
|   | palvelut | 53,2 | 59,2 |
|   | tuntematon | 2,0 | 1,5 |
|   | Työpaikkoja ja työllisiä | 2 019 | 2 650 |
|   | työpaikkaomavaraisuus | 76,2 |  |
Taajamat

Kunnassa on 3 taajamaa, joiden osuus kunnan väestöstä vuoden 2010 lopussa oli 45,5 prosenttia. Taajamien ulkopuolella asui tuolloin 3 032 asukasta. Seuraavassa on lueteltu kunnan alueella sijaitsevat taajamat väkilukuineen:
| # | Taajama | Väkiluku (31> 12.2010) |
| --- | --- | --- |
| 1 | Nossebro | 1 846 |
| 2 | Främmestad | 393 |
| 3 | Jonslund | 293 |
Kunnan keskustaajama on lihavoitu.
Taajamat > Pientaajamat

Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Bragnum
Essunga
Essunga kyrkby
Fåglum
Taajamat > Entiset pientaajamat

Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Bäreberg
Bärebergs kyrkby
Lekåsa
Kunnanvaltuusto

Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Essungan kunnanvaltuustossa vuodesta 1973 lähtien. Vuosina 1973–1979 luvut ovat nollia, koska tuolloin Essunga oli vielä osa Varan kuntaa.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 0 | 0 | 0 | 11 | 11 | 9 | 11 | 10 | 11 | 7 | 10 | 10 | 11 | 13 | {{{m2022}}} |
|   | Keskustapuolue | 0 | 0 | 0 | 13 | 13 | 14 | 12 | 11 | 10 | 10 | 9 | 6 | 4 | 4 | {{{c2022}}} |
|   | Liberaalit | 0 | 0 | 0 | 3 | 5 | 5 | 4 | 3 | 2 | 3 | 2 | 1 | 1 | 1 | {{{fp2022}}} |
|   | Kristillisdemokraatit | 0 | 0 | 0 | 1 | 1 | 1 | 3 | 2 | 4 | 4 | 3 | 2 | 2 | 1 | {{{kd2022}}} |
|   | Ympäristöpuolue vihreät | 0 | 0 | 0 | 0 | 0 | 1 | 0 | 1 | 2 | 1 | 1 | 1 | 1 | 1 | {{{mp2022}}} |
|   | Ruotsin sosiaalidemokraattinen työväenpuolue | 0 | 0 | 0 | 10 | 11 | 11 | 10 | 12 | 11 | 9 | 9 | 9 | 9 | 7 | {{{s2022}}} |
|   | Vasemmistopuolue | 0 | 0 | 0 | 1 | 0 | 0 | 1 | 2 | 1 | 1 | 1 | 1 | 1 | 1 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 2 | 3 | {{{sd2022}}} |
|   | Muut | 0 | 0 | 0 | 2 | 0 | 0 | 0 | 0 | 0 | 0 | 0 | 0 | 0 | 0 | {{{övr2022}}} |
|   | Yhteensä | 0 | 0 | 0 | 41 | 41 | 41 | 41 | 41 | 41 | 35 | 35 | 31 | 31 | 31 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Barne-Åsakan piiri
Bärebergin piiri
Essungan piiri
Främmestadin piiri
Fåglumin piiri
Kyrkåsin piiri (Länsi-Götanmaa)
Lekåsan piiri
Malman piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Fridhem*
Främmestad-Bäreberg
Essunga
Lekåsa-Barne Åsaka
Asteriskilla (*) merkitty Fridhemin seurakunta kuuluu osittain Essungan kuntaan ja osittain Grästorpin kuntaan.
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Barne-Åsaka (Åsaka)
Bäreberg
Essunga
Främmestad
Fåglum
Kyrkås (Sandbäck)
Lekåsa
Malma
Seurakunnat > Kirkot

Barne-Åsakan kirkko
Bärebergin kirkko
Essungan kirkko
Främmestadin kirkko
Fåglumin kirkko
Kyrkåsin kirkko
Lekåsan kirkko
Nossebron kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Essungan kunnan kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Essunga kommun – Kuntajaon kehitys on käännöstä.
Länsi-Götanmaan läänin kunnat
Kartta Essungan kunnan piireistä.
Käännös suomeksi
Saara Kanerva

Saara Ilona Kanerva (o.s. Routamaa, 23. toukokuuta 1912 Kangasala – 15. syyskuuta 2019 Tornio) oli Suomen vanhimmaksi elänyt lotta. Hän toimi lottana talvisodassa muonitustehtävissä ja sittemmin jatkosodassa postikonttorissa. Lottatyttöjen johtajana Kanerva toimi vuosina 1942–1944.
Kanerva syntyi vuonna 1912 maanviljelijäperheeseen, jossa oli hänen lisäkseen 11 muuta lasta. Yksi hänen veljistään kaatui jatkosodassa 1941. Kanervan sisar menehtyi sisar jatkosodan jälkeen influenssaan. Saara Kanerva oli avioliitossa Teuvo Kanervan kanssa, ja he saivat neljä lasta. Yksi heidän lapsistaan on poliitikko, kommodori evp. Seppo Kanerva.
Saara Kanervan on mainittu olleen hyvin isänmaallinen. Hänet palkittiin useaan otteeseen pitkäaikaisesta ja ansiokkaasta toiminnastaan veteraanien ja maanpuolustuksen hyväksi. Lottamitalien ja sodan ajan muistomitalien lisäksi Kanervalle oli myönnetty 3. luokan Vapaudenristi, Suomen Leijonan ansioristi, Suomen Punaisen Ristin ansiomitali, Sotainvalidien ansioristi sekä Reserviläisliitto – Reservin Aliupseerien Liiton ansioristi. Vuonna 2017 hänelle myönnettiin Lapin Lottaperinneyhdistyksen ansiomerkki. Viimeisen tunnustuksensa hän sai joulukuussa 2018, kun hänelle luovutettiin Vapaussodan Perinneliiton Sininen risti miekan kera.
Siviiliammatiltaan Kanerva oli opettaja. Hän valmistui kansakoulunopettajaksi Heinolan seminaarista vuonna 1934. Saman vuoden syksyllä hän aloitti työnsä Utsjoen kirkonkylän koulun opettajana. Vuosikymmenen edetessä hän muutti Ylivieskaan ja myöhemmin edelleen Köyliöön. Vuonna 1939 Kanerva siirtyi opettajaksi Tornioon, jossa hän työskenteli kymmenen vuoden ajan Tornion yhteislyseossa. Vuonna 1957 hän sai Tornion kaupungilta kansakoulunopettajan viran, jota hän hoiti eläkkeelle jäämiseensä saakka vuoteen 1972.
Saara Kanerva kuoli 107-vuotiaana kaatuessaan saamiinsa vammoihin Tornion terveyskeskuksessa.
Sandve

| Sandve |
| --- | --- |
 Sandve
 Koordinaatit: 59°11′00″N, 5°12′00″E 
Valtio:  Norja
Lääni:  Rogaland
Kunta:  Karmøy
Pinta-ala:  
 – Maa:  0,4 km²
Väkiluku (2023):  326
 – Väestötiheys:  815 as./km²
Infobox OKVirheellinen NIMI-arvo: 
Sandve on taajama Karmøyn kunnassa Rogalandin läänissä Norjassa. Taajaman pinta-ala on 0,4 neliökilometriä ja asukasluku 326 vuonna 2023.
Aiheesta muualla

Kuvia tai muita tiedostoja aiheesta Sandve Wikimedia Commonsissa
Sandusky

| Sandusky |
| --- | --- |
 Sandusky Fremontissa
Alkulähde:  Leesville (Crawfordin piirikunta)
Laskupaikka:  Eriejärvi
Maat:  Yhdysvallat
Pituus:  215 km
Alkulähteen korkeus:  333 m
 Sanduskyn valuma-alue
Sandusky on 215 kilometriä pitkä joki Ohion osavaltiossa Yhdysvalloissa. Se alkaa kahden puron yhtymäkohdasta Crawfordin piirikunnassa, virtaa ensin 70 kilometriä itään seuraillen reunamoreenia ja kääntyy sitten pohjoiseen kohti Eriejärveä. Se virtaa Tiffinin ja Fremontin kaupunkien läpi ennen laskemistaan Sandusky Bayhin.
Sandusky on suosittu kalastusjoki. Valkosilmäkuha nousee siihen keväällä ja sen jälkeen seuraavat Morone-suvun kalat ja pikkubassit.
Vuonna 2013 joesta löydettiin luontaisesti lisääntyvä ruohokarppikanta. Tämän haitallisen vieraslajin pelätään uhkaavan joen luonnollista kalakantaa.
Aiheesta muualla

Kuvia tai muita tiedostoja aiheesta Sandusky Wikimedia Commonsissa
Samsung Galaxy Mega 2

| Samsung Galaxy Mega 2 |
| --- | --- |
Valmistaja:  Samsung Electronics
Julkaistu:  syyskuu 2014
Edeltäjä:  Samsung Galaxy Mega
Paino:  194 g
Näyttö:  6 tuumaa
Näytön kuvatarkkuus:  720 × 1 280
Värien lukumäärä:  16 miljoonaa
Suoritin:  Exynos 4415
Grafiikkapiiri:  Mali400MP4 tai Adreno 306
Keskusmuisti:  1,5 Gt
Flash-muisti:  16 Gt
Takakamera:  8 megapikseliä
Etukamera:  2,1 megapikseliä
Radio:  FM-radio
Akku:  Irrotettava 2 800 mAh:n Li-Ion akku
Tiedonsiirto:  USB 2.0
Liitännät:  USB 2.0
Muistikorttipaikka:  microSDXC
Infobox OKNimi-testi OK: 
Samsung Galaxy Mega 2 on Samsung Electronicsin vuonna 2014 julkaisema älypuhelin, joka on Samsung Galaxy Megan seuraaja. Puhelimessa on julkaisuaikana yksi suurimmista näytöistä: siinä on kuuden tuuman IPS LCD-näyttö, jonka tarkkuus on 720 × 1 280 pikseliä. Tallennustilaa eli flash-muistia on 16 gigatavua, jota voi laajentaa microSDXC-kortilla. Keskusmuistia on 1,5 gigatavua. Siinä on irrotettava 2 800 milliampeeritunnin Li-Ion-akku ja FM-radio. Kameroita siinä on kaksi: taka- ja etukamera. Takakamerassa on kahdeksan megapikseliä ja etukamerassa hieman yli kaksi megapikseliä.
Sarvi-implantti

Sarvi-implantti on ihmisen päähän asennettava implantti. Sen tarkoituksena on korvata ihmiseltä muuten puuttuvat ruumiinosat, sarvet. Se voi olla vahvuuden symboli. Mahdollista on myös eläimen sarvien istuttaminen ihmisen päähän. Tosin se voi aiheuttaa päänsärkyä.
Richard III

| Richard III |
| --- | --- |

Ohjaaja:  Richard Loncraine
Käsikirjoittaja:  Ian McKellen Richard Loncraine
Tuottaja:  United Artists
Säveltäjä:  Trevor Jones
Kuvaaja:  Peter Biziou
Pääosat:  Ian McKellen Annette Bening Jim Broadbent Maggie Smith
Valmistustiedot
Valmistusmaa:  Iso-Britannia/Yhdysvallat
Tuotantoyhtiö:  United Artists
Levittäjä:  United Artists
Ensi-ilta:  1995
Kesto:  100 min
Alkuperäiskieli:  englanti
Budjetti:  £ 6,000,000
Aiheesta muualla
IMDb 
Elonet
AllMovie
Infobox OKNimi-testi OK: 
Richard III on vuonna 1995 ensi-iltansa saanut elokuva. Se on Ian McKellenin käsikirjoittama ja Richard Loncrainen ohjaama modernisoitu versio William Shakespearen kuuluisasta kuningasnäytelmästä Rikhard III. Verinen näytelmä on siirretty 1480-luvulta 1930-luvulle, ja taustalla soi jazz, hevosten ja suurten sotajoukkojen tilalla on panssarivaunut ja lentokoneet.
Tarina alkaa Englannin juuri toivuttua Yorkien ja Lancasterien välisestä sisällissodasta. Edward IV on kuninkaana, valtakunta voi hyvin ja kaikki toivovat ilon päivien jatkuvan ikuisesti. Edwardin veli Richard kuitenkin punoo juonen päästäkseen veljensä paikalle valtaistuimelle ja aloittaa säälimättömän kamppailun kohti valtaa säästämättä ystäviään tai vihollisiaan. Lopuksi Richardinkin on taisteltava elämästä ja kuolemasta – viimeisen kerran.
Rooleissa

| 0 | 1 | 2 |
| --- | --- | --- |
|  Ian McKellen  | … |  Richard III   |
|  Annette Bening  | … |  Kuningatar Elizabeth   |
|  Jim Broadbent  | … |  Buckinghamin herttua   |
|  Robert Downey Jr.  | … |  Riversin jaarli   |
|  Nigel Hawthorne  | … |  Clarence   |
|  Kristin Scott Thomas  | … |  Lady Anne   |
|  Maggie Smith  | … |  Yorkin herttuatar   |
|  John Wood  | … |  Edward IV   |
|  Kate Steavenson-Payne  | … |  Prinsessa Elizabeth   |
|  Marco Williamson  | … |  Walesin prinssi   |
|  Matthew Groom  | … |  Prinssi James   |
|  Jim Carter  | … |  Pääministeri Hastings   |
|  Edward Hardwicke  | … |  Lordi Stanley   |
|  Ryan Gilmore  | … |  George Stanley   |
|  Roger Hammond  | … |  Arkkipiispa Thomas   |
|  Dominic West  | … |  Richmond   |
|  Adrian Dunbar  | … |  James Tyrell   |
|  Bill Paterson  | … |  Ratcliffe   |
|  Tim McInnerny  | … |  Catesby   |
|  Denis Lill  | … |  Lontoon pormestari   |
|  Donald Sumpter  | … |  Brackenbury   |
|  Edward Jewesbury  | … |  Vanha kuningas   |
|  Christopher Bowen  | … |  Kruununprinssi Edward   |
|  Tres Hanley  | … |  Lentoemäntä   |
|  Stacey Kent  | … |  Laulajatar   |
Kuka on kukin

Yorkit
Yorkin herttuatar, suvun matriarkka; Edwardin, Clarencen ja Richardin äiti
Edward IV, Englannin kuningas
Kuningatar Elizabeth, Edwardin yhdysvaltalainen vaimo
Prinsessa Elizabeth, Edwardin ja Elizabethin tytär
Walesin prinssi, Edwardin kruununperillinen
Prinssi James, Edwardin ja Elizabethin nuorin lapsi
Clarence, Edwardin ja Richardin veli
Richard, Gloucesterin herttua, myöhemmin Rikhard III
Earl Rivers, kuningattaren veli
Buckingham, Richardin serkku
Lancasterit
Vanha kuningas, Lancasterien patriarkka
Kruununprinssi, Lancasterien kruununperillinen
Lady Anne, edellisen leski, myöhemmin Richardin vaimo
Valtionjohto
Lordi Hastings, Englannin pääministeri
Arkkipiispa, kuningasperheen ystävä
Lordi Stanley, ilmavoimien komentaja
Richmond, Stanleyn veljenpoika
Muita
James Tyrell, Richardin henkivartija
Ratcliffe, Richardin sotilaspalvelija
Catesby, kuninkaan yksityissihteeri
Palkintoja

BAFTA - Paras puvustus
Berliinin elokuvajuhlat - Hopeinen Karhu: Paras ohjaus
European Film Award - Paras miesnäyttelijä (Ian McKellen)
Evening Standard British Film Award - Paras elokuva
Muuta

Elokuva sai myös kaksi Oscar-ehdokkuutta: Paras puvustus ja lavastus.
Yorkien kuninkaanlinnana toimi St Pancrasin rautatieasema.
Kuningas Edvardin kesähuvila on todellisuudessa Brightonissa sijaitseva Royal Pavilion, jonka rakennutti kuningas Yrjö IV 1700-luvulla.
Sandusky (Ohio)

| Sandusky |
| --- | --- |
 Ilmakuva Sanduskystä

 Sandusky
 Koordinaatit: 41°26.7′N, 82°42.5′W 
Valtio:  Yhdysvallat
Osavaltio:  Ohio
Piirikunta:  Erien piirikunta
Pinta-ala:  
 – Kokonaispinta-ala:  25,2 km²
Väkiluku (2019):  24 564
 – Väestötiheys:  974,8 as./km²
Aikavyöhyke:  UTC-5 (kesäaika UTC-4)
 
 http://www.ci.sandusky.oh.us/ 
Infobox OKVirheellinen NIMI-arvo: 
Sandusky on kaupunki Erien piirikunnassa Ohion osavaltiossa Yhdysvalloissa. Kaupungin maapinta-ala on 25,2 neliökilometriä, ja vuoden 2019 arvion mukaan siellä asui 24 564 asukasta. Vuosina 2010–2019 Sanduskyn väkiluku laski 5,2 prosenttia.
Kaupungin asukkaista 28,8 prosenttia on alle 18-vuotiaita, 54,0 prosenttia 18–64-vuotiaita ja 17,2 prosenttia yli 64-vuotiaita. Asukkaista 64,3 prosenttia on valkoisia, 23,9 prosenttia mustia ja loput 11,8 prosenttia muihin ryhmiin kuuluvia. Köyhyysrajan alapuolella asuvien osuus on 21,3 prosenttia.
Sanduskyssä sijaitsee Cedar Point -huvipuisto.
Aiheesta muualla

Kaupungin verkkosivut (englanniksi)
Kuvia tai muita tiedostoja aiheesta Sandusky (Ohio) Wikimedia Commonsissa
Sandur

| Sandur |
| --- | --- |


 Koordinaatit: 61°50.1′N, 6°49.1′W 
Valtio:  Färsaaret
Kunta:  Sands
Hallinto:  
 – Hallinnon tyyppi:  Kylä
Pinta-ala:  
 – Kokonaispinta-ala:  48 km²
Väkiluku (2018)  (arvio):  520
 – Väestötiheys:  10,8 as./km²
 
 www.sandur.fo 
Infobox OKVirheellinen NIMI-arvo: 
Sandur on kylä Färsaarilla. Se sijaitsee Sandoyn saaren etelärannikolla ja on Sandsin kunnan keskusta. Sandurissa oli vuoden 2018 arvion mukaan noin 520 asukasta. Kylä perustettiin 1000-luvulla. Sen pinta-ala on 48 neliökilometriä.
Sandurin ruohokattoinen puukirkko on rakennettu 1839.
Aiheesta muualla

Kuvia tai muita tiedostoja aiheesta Sandur Wikimedia Commonsissa
Visitsandoy.fo - Sandurin virallinen turismi informaatio sivusto (Arkistoitu – Internet Archive)(englanniksi)
Rudy Gestede

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rudy Philippe Michel Gestede
Syntymäaika: 10. lokakuuta 1988
Syntymäpaikka: Essey-lès-Nancy, Ranska
Pelipaikka: hyökkääjä
Pituus: 193 senttimetriä
Paino: 86 kilogrammaa
Seura
Seura:  Middlesbrough FC
Pelinumero: -
Junioriseurat
2004–2007:  Metz
Seurat
| Vuodet | Seura | O | (M) |
| 2005–2010 |  Metz B | 27 | (3) |
| 2007–2011 |  Metz | 28 | (3) |
| 2009–2010 | →  Cannes (laina) | 22 | (4) |
| 2011–2014 |  Cardiff City | 55 | (6) |
| 2013–2014 | →  Blackburn Rovers (laina) | 6 | (1) |
| 2014–2015 |  Blackburn Rovers | 60 | (32) |
| 2015– |  Aston Villa | 1 | (1) |
Maajoukkue
| 2006–2008 |  Ranska U19 | 17 | (0) |
| 2013– |  Benin | 6 | (3) |
 Seurajoukkueuran tilastot kattavat vain kansalliset sarjat, päivitetty 9. elokuuta 2015.  Maajoukkueuran tilastot päivitetty 2. elokuuta 2015.
Rudy Philippe Michel Gestede (s. 10. lokakuuta 1988 Essey-lès-Nancy, Ranska) on ranskalaissyntyinen beniniläinen jalkapalloilija, joka edustaa Valioliigassa pelaavaa Middlesbrough FC:tä.[lähde? ]  Oikeajalkainen Gestede on pelipaikaltaan hyökkääjä. Hän kuuluu myös Beninin jalkapallomaajoukkueeseen.
Seurajoukkueura > Ranska

Gestede aloitti uransa FC Metzissä. Hän pelasi seuran kakkosjoukkueessa vuosina 2005–2010 27 ottelua tehden kolme maalia. Seuran ykkösjoukkueessa hän pelasi 28 ottelua tehden niin ikään kolme maalia. Kaudella 2009–2010 hän oli lainalla AS Cannesissa, osuen 22 pelissä neljästi. Ligue 1:ssä Gestede pelasi Metzin paidassa 11 ottelua.